חוק לתיקון ולקיום תוקפן של תקנות שעת חירום (נגיף הקורונה החדש – הגבלת פעילות), התש"ף-2020 
הצעת חוק ממשלתית, הכנסת ה-23
פורסם: ספר החוקים, חוברת 2810, עמ' 128, 2020-06-22T00:00:00+03:00
החוק מתקן וקובע תוקף חדש לתקנות שעת חירום (נגיף הקורונה החדש-הגבלת פעילות), התש"ף-2020, שתוקפן פקע ב-21.6.20 בחצות. החוק החדש נכנס לתוקפו ב-23.6.20 בשעה שש בבוקר ויעמוד בתוקפו למשך 45 ימים. החוק מסדיר כללי התנהגות במרחב הציבורי וכן קובע תנאים להפעלתם של עסקים ומקומות הפתוחים לציבור. החוק אף כולל מספר שינויים מנוסח התקנות שפקעו, כדוגמת הוספת הוראה בדבר פעילות במקומות תרבות, הסרת ההוראה המגבילה שהייה בגני שעשועים וביטול עונש המאסר על אדם או בעל עסק שלא פעל לפי ההגבלות שהוטלו עליו בחוק. בנוסף החוק מאפשר לממשלה לשנות בצו, אשר יועבר לאישור הוועדה, את מספר השוהים המותר באולמות אירועים ובאירועי תרבות וכן לאפשר, בצו שיובא לאישור הוועדה, את הפעלתם, תחת מגבלות, של עסקים שפעילותם טרם הותרה או את הפסקת פעילותם של עסקים שפעילותם הותרה על פי החוק.